মঙ্গলবার দ্বিতীয় মেয়াদে রাষ্ট্রপতি হিসেবে শপথ গ্রহণের দুই দিন পর শুক্রবার (২৬ এপ্রিল) রাষ্ট্রপতি মো. আবদুল হামিদ নিজ উপজেলা মিঠামইন সফর করবেন। এর আগে বুধবার দুপুর সোয়া ২টায় বঙ্গভবনে রাষ্ট্রপতি মো. আবদুল হামিদ কে গার্ড অব অনার প্রদান করা হবে। পরে বিকাল ৩টায় তিনি জাতীয় স্মৃতিসৌধে পুষ্পস্তবক অর্পণ এবং বিকাল ৪টায় ধানমন্ডি-৩২ এ বঙ্গবন্ধুর প্রতিকৃতিতে পুষ্পস্তবক অর্পণ করবেন। পরদিন বৃহস্পতিবার দ্বিতীয় মেয়াদে রাষ্ট্রপতি হিসেবে প্রথম সফরে তিনি গোপালগঞ্জের টুংগীপাড়ায় যাবেন। সেখানে তিনি জাতির পিতা বঙ্গবন্ধু শেখ মুজিবুর রহমান এর মাজারে পুষ্পস্তবক অর্পণ ও ফাতেহা পাঠ করবেন।